Република Србија

Општина Ариље

Општинска Управа

Одељење за урбанизам,изградњу и инспекцијске послове

IV 03 број 501- /2024.

Ариље

27.11.2024.

**ПЛАН ИНСПЕКЦИЈСКОГ НАДЗОРА ЗА 2025.год.**

**ИНСПЕКЦИЈА ЗА ЗАШТИТУ ЖИВОТНЕ СРЕДИНЕ**

**1.Увод**

Овај документ представља План рада инспекције за заштиту животне средине у спровођењу поверених послова из изворне надлежности инспекцијског надзора из области заштите животне средине по службеној дужности на територији општине Ариље за 2025.год. и донет је на основу чл.10.Закона о инспекцијском надзору (”Сл.гл.РС” бр.36/15, 44/2018 - др. закон и 95/2018).

**Послове надзора из надлежности инспекције за заштиту животне средине обавља један инспектор са високом стручном спремом.**

У току 2025.год.инспектор за зжс ће вршити :

-Редовне,ванредне, контролне и допунске инспекцијске надзоре

-Учешће на радионицама, семинарима,курсевима,обукама---------------------5 дана

-Спровођење акције едукације деце предшколског и школског узраста из области зжс------------3 дана

-Друге послове по налогу начелника ОУ-у склопу ванредних инсп.надзора али и неки други послови који нису инспекцијски (припрема и учествовање у конкурсима из области зжс,припрема података за спровођење Јавне набавке из области зжс,

достава података по захтеву различитих институција)

**2.Циљеви**

Општи циљ овог Плана је превентивно деловање и примена закона и других прописа ради спречавања загађивања животне средине.Овај циљ постиже се остварењем ефикасне организације и спровођења инспекцијског надзора у области заштите животне средине.

Спровођење инспекцијског надзора у области животне средине осигураће се смањење загађења околине.

Посебан циљ ефикасног спровођења инспекцијског надзора у области заштите животне средине додатно ће се остварити континуираним праћењем база података, те присуством едукацијама инспектора за заштиту животне средине, као и коришћењем писаних процедура, упустава и водича које доноси ресорно Министарство.

Посебан циљ успешне заштите животне средине, постиже се стављањем приоритета на превентивне мере,саветодавне посете, надзирање, контролу спровођења наложених мера у сврху смањења штетног утицаја на животну средину, а у складу са Законом о инспекцијском надзору и прописима из области животне средине.

Посебну пажњу инспектор ће усмерити контроли у области заштите од ваздуха, управљање отпадом,прописане мере заштите животне средине проценом утицаја објеката на животну средину и заштити од буке у животној средини.

**3. ОСНОВ ЗА СПРОВОЂЕЊЕ ИНСПЕКЦИЈСКИХ НАДЗОРА**

Основ за инспекцијске надзоре и службене контроле су :

**3.1. ОСНОВНИ ЗАКОНИ:**

- Закон о локалној самоуправи (''Сл. гласник РС '',бр. 129/2007 и 83/2014 -др.закон, 101/2016-др.закон и 47/2018);

- Закон о државној управи ("Сл. гласник РС", бр. 79/2005, 101/2007, 95/2010, 99/2014, 47/2018 и 30/2018 - др. закон);

- Закон о општем управном поступку ( ''Сл. гласник РС'', бр.18/2016, 95/2018-аутентично тумачење и 2/2023 Одлука УС) и

- Закон о инспекцијском надзору ("Сл. гласник РС", бр. 36/2015 и 44/2018 - др. закон и 95/2018).

**3.2. ПОСЕБНИ ЗАКОНИ:**

- Закон о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018 и 95/2018-др.закон);

-Закон о процени утицаја на животну средину ("Сл. гласник РС", бр. 135/2004 и 36/2009);

- Закон о интегрисаном спречавању и контроли загађивања животне средине ("Сл. гласник РС", бр. 36/2009 и 25/2015);

-Закон о заштити од буке у животној средини ("Сл. гласник РС", бр. 96/2021);

- Закон о управљању отпадом ("Сл. гласник РС", бр. 36/2009, 88/2010 ,14/2016 и 95/2018-др.закон , 35/2023);

- Закон о заштити ваздуха и озонског омотача("Сл. гласник РС", бр. 36/2009 и 10/2013 и 26/2021);

- Закон о хемикалијама ("Сл. гласник РС", бр. 36/2009, 88/2010, 92/2011, 93/2012 и 25/2015);

- Закон о заштити од нејонизујућих зрачења („Сл. гласник РС“, бр. 36/2009);

- Закон о заштити природе ("Сл. гласник РС", бр. 36/2009, 88/2010, 91/2010 - испр. и 14/2016, 95/2018-др.закон и 71/2021).

- Одлука о управљању комуналним отпадом на територији општине Ариље (Сл.гласник општине Ариље бр,4/2015.),Одлуkа о измени Одлуке о управљању комуналним отпадом на територији општине Ариље(“Сл.гласник општине Ариље" бр.3/2018),Одлука о допуни Одлуке о управљању комуналним отпадом на територији општине Ариље(“.Сл.гласник општине Ариље"бр. 12/2018)

**3.3. ПОДЗАКОНСКИ АКТИ ДОНЕТИ НА ОСНОВУ ОВИХ ЗАКОНА:**

- Правилници и Уредбе донети на основу посебних закона од стране ресорног Министарства.

Општи циљ овог Плана је планирање превентивних мера и планирање превентивних активности у деловања инспекције ради спречавања загађивања животне средине од стране привредних субјеката и физичких лица а на основу законских прописа из области зжс.

**4. СПРОВОЂЕЊЕ ИНСПЕКЦИЈСКИХ НАДЗОРА**

Приликом редовног инспекцијског надзора, инспектор за заштиту животне средине дужан је да се придржава законских прописа из области Закона о инспекцијском надзору уз обавезно коришћење контролних листа, обавештења за странку и потписаног инспекцијског налога.

**5. ПЛАНИРАЊЕ ИНСПЕКЦИЈСКИХ НАДЗОРА**

При изради овог Плана инспектор користи процену ризика и алате за процену ризика за привредне субјекте за које се врши редован надзор на основу контролних листа из појединих области животне средине које се налазе на сајту **Министарства заштите животне средине.**

**Број расположивих радних дана је приказан у табели.**

**Велики број ванредних инспекцијских надзора врши се, врло често, ван радног времена.**

|  |  |  |
| --- | --- | --- |
| **Расподела расположивих дана за вршење инспекцијских надзора и службених контрола у 2024. години** | | |
| Укупан број дана у години |  | **365** |
| Викенди |  | **104** |
| Годишњи одмори |  | **20** |
| Празници |  | **9** |
| **УКУПНО РАДНИХ ДАНА** |  | **232** |
| Редовни инспекцијски надзори |  | **32** |
| Ванредни инспекцијски надзори |  | **25** |
| Саветодавне посете |  | **10** |
| Административни послови |  | **30** |
| Едукација |  | **10** |
| Састанци |  | **20** |
| Извршених изречених управних мера (контрола извршења) |  | **57** |

**АКТИВНОСТИ У ОКВИРУ ПРОЦЕСА ИНСПЕКЦИЈСКОГ НАДЗОРА**

1. Примена закона и других прописа којима се уређује заштита ваздуха од загађења, за које дозволу за изградњу дају надлежни органи ОУ.
2. Примена закона и других прописа којима се уређује заштита од штетног деловања буке од извора из индустријских погона
3. Спровођење мера заштите животне средине дефинисаних студијом о процени утицаја и налагање подношења захтева за одлучивање о потреби израде студије о процени утицаја на животну средину за законом утврђене објекте или налагање извршења мера заштите животне средине за објекте који не подлежу изради студије процене утицаја на животну средину
4. Надзор над активностима сакупљања,привременог складиштења, транспорта и третмана инертног и неопасног отпада на локацији власника отпада за којег надлежни орган општине или града издаје дозволу.
5. Контрола произвођача индустријског неопасног и осталог неопасног отпада
6. Контрола привредних субјеката по основи обавезног извештавања за Локални извор загађивача
7. Надзор над управљањем амбалажом и амбалажним отпадом за сва постројења и активности за која дозволу за рад издаје надлежни орган општине/града.
8. Заштита од нејонизујућег зрачења у објектима за које одобрење за изградњу и почетак рада даје надлежни орган (базне станице мобилне телефоније, радио и тв предајници)
9. Вођење посебних евиденција у складу са законом, као и други послови инспекцијског надзора у области заштите животне средине
10. Доношење управних аката и обављање управних радњи у поступку инспекцијског надзора у области заштите животне средине
11. Подношење захтева за покретање прекршајног или кривичног поступка или захтева за привредни преступ
12. Припремање извештаја и информација о извршеном инспекцијском надзору

Очекивани обим ванредних инспекцијских надзора 2-3 месечно.

Прилог:

1.Списак надзираних субјеката са процењеним ризиком

Инспектор за зжс:

Бјекић Радосава

Доставити:

1.Министарство заштите животне средине

Сектор за надзор и предострожност, Омладинских бригада бр.1

11070 Нови Београд

2.Званични сајт ОУАриље,објава, sajt.objava@gmail.com

3.Архива предмета